CELEX: 62018TN0227
Language: sk
Date: 2018-04-03 00:00:00
Title: Vec T-227/18: Žaloba podaná 3. apríla 2018 – Microsemi Europe a Microsemi/Komisia

4.6.2018   
            
            
               SK
            
            
               Úradný vestník Európskej únie
            
            
               C 190/39
            
         Žaloba podaná 3. apríla 2018 – Microsemi Europe a Microsemi/Komisia
   (Vec T-227/18)
   (2018/C 190/64)
   Jazyk konania: nemčina
   
      Účastníci konania
   
   
      Žalobkyne: Microsemi Europe Ltd (Reading, Spojené kráľovstvo) a Microsemi Corp. (Aliso Viejo, Kalifornia, Spojené štáty) (v zastúpení: D. Aulfes a J. Lenz, Rechtsanwälte)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie Komisie z 23. januára 2018 (vec AT.40529 – TSMC), ktoré je založené na článku 18 ods. 3 nariadenia (ES) č. 1/2003,
            
         
               —
            
            
               uložil žalovanej povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú 12 žalobných dôvodov.
   
               1.
            
            
               Prvý žalobný dôvod je založený na porušení podstatných formálnych náležitostí, pretože adresát rozhodnutia nie je dostatočne jasne uvedený a zistiteľný.
            
         
               2.
            
            
               Druhý žalobný dôvod je založený na nedostatku právomoci, pokiaľ sa žalobkyňa v druhom rade má považovať za adresáta napadnutého rozhodnutia.
               Žalobkyne tvrdia, že Komisia nemá právomoc prijímať právne akty s právnymi účinkami za hranicami Európskej únie a nemôže spoločnosti so sídlom v Spojených štátoch Amerických uložiť povinnosť poskytnúť informácie.
            
         
               3.
            
            
               Tretí žalobný dôvod je založený na porušení zmlúv a právnych noriem uplatniteľných pri vykonávaní zmlúv, pokiaľ sa žalobkyňa v druhom rade má považovať za adresáta napadnutého rozhodnutia.
               Na tomto mieste treba uviesť, že Komisia nemôže podniku so sídlom v Spojených štátoch Amerických uložiť povinnosť poskytnúť informácie a nesprávne ho oboznámiť o možnosti uložiť sankcie.
            
         
               4.
            
            
               Štvrtý žalobný dôvod je založený na porušení zmlúv a právnych noriem uplatniteľných pri vykonávaní zmlúv.
               Žalobkyne ďalej uvádzajú, že Komisia podľa odôvodnenia 23 nariadenia (ES) č. 1/2003 nemôže požadovať informácie o všetkých podnikoch skupiny na globálnej úrovni, ale iba také informácie, ktoré sa týkajú európskeho trhu.
            
         
               5.
            
            
               Piaty žalobný dôvod je založený na porušení zmlúv a právnych noriem uplatniteľných pri vykonávaní zmlúv.
               Ďalej tvrdia, že Komisia porušila aj zásadu proporcionality, keď požaduje tiež informácie o trhoch mimo Európskej únie.
            
         
               6.
            
            
               Šiesty žalobný dôvod je založený na porušení zmlúv a právnych noriem uplatniteľných pri vykonávaní zmlúv, pokiaľ sa žalobkyňa v prvom rade má považovať za adresáta napadnutého rozhodnutia.
               Na tomto mieste treba uviesť, že je v rozpore so zásadou proporcionality, keď sa od dcérskej spoločnosti v Európskej únii požadujú informácie o materskej spoločnosti v Spojených štátoch Amerických a o ďalších spojených podnikov v Európe.
            
         
               7.
            
            
               Siedmy žalobný dôvod je založený na zneužití právomoci.
               Žalobkyne uvádzajú, že požadovanie informácií o spojených podnikoch v Európskej únii predstavuje zneužitie právomoci, pretože tieto podniky možno priamo zaviazať na poskytnutie informácií.
            
         
               8.
            
            
               Ôsmy žalobný dôvod je založený na porušení podstatných formálnych náležitostí z dôvodu nedostatočného odôvodnenia napadnutého rozhodnutia.
            
         
               9.
            
            
               Deviaty žalobný dôvod je založený na porušení podstatných formálnych náležitostí z dôvodu nedostatočného uvedenia účelu žiadosti o informácie.
            
         
               10.
            
            
               Desiaty žalobný dôvod je založený na porušení podstatných formálnych náležitostí, pretože otázky položené v napadnutom rozhodnutí sú neprípustné.
            
         
               11.
            
            
               Jedenásty žalobný dôvod je založený na porušení zmlúv a právnych noriem uplatniteľných pri vykonávaní zmlúv, pretože otázky položené v napadnutom rozhodnutí sú neurčité.
            
         
               12.
            
            
               Dvanásty žalobný dôvod je založený na porušení zmlúv a právnych noriem uplatniteľných pri vykonávaní zmlúv.